Selle nädala uudistes:
Hea uudis 'Valitute' fännidele!
Selle menuka Kristusest ja Ta jüngritest rääkiva minisarja 4. hooaeg
jõudis kinodesse.
Heidame pilgu eesootavaile üllatustele.
Veel:
Olete kuulnud piibliklubidest koolides.
Nüüd näeme, kes juhib Saatana klubisid koolides,
ja sellest põhjustatud poleemikat.
Ja:
Üks projekt päästis miljoneid elusid Aafrikas HIV-leviku tõkestamisega.
Nüüd on see ohus.
Näeme, miks ollakse mures, et seda kallutatakse teise suunda.
Tore-tore-tore! Tere vaatama nädalauudiseid! Olen George Thomas.
Mida see küll tähendab? Aga tere, olen Wendy Griffith!
Ootamine on läbi!
Menusarja 'Valitud' 4. hooaeg jõudis sel nädalal kinodesse,
ja esmakordselt näidatakse kinodes paari nädala jooksul tervet hooaega.
Suur muutus!
Efrem Graham sõitis Los Angeles'i,
et vestelda mõne tegelasega, ja avaldame pisut sisu.
Üks tegelane räägib välja,
et tema tegelaskuju teeb läbi suure ja ootamatu muutuse.
- Inimese Poeg peab palju kannatama. - Aga sina oled ju Jumala Poeg!
Need on pildid ja helid,
mis teevad Piibli elavaks ülimenuka sarja 'Valitud' 4. hooajal.
See hooaeg pakub fännidele vägevate tunnete tulevärki.
Dallas Jenkins on sepistanud meistriteose
Jeesuse ja Ta valitud jüngrite elust.
Oleme jõudnud 4. hooaega; kuidas seda kirjeldaksite -
esmalt Jeesuse ja siis nende osas, kes on valitud Teda järgima?
Sel hooajal tasub täheldada,
et sedapuhku on Jeesus vaevatud ja koormatud ning vajab puhkust.
Pühakirjast näeme, et Jeesus tundis rohkem tuska,
valutas rohkem südant, nuttis Jeruusalemma pärast.
Ta sõnumit ei mõistnud paraku ei usujuhid
ega ka need, kes olid valitud Teda järgima.
Te puhastate karika ja vaagna väljastpoolt
ja siis sööte ja joote toitu, mis läheb kehasse,
mille sisemus on täis rüüstet ja kurjust!
Jonathan Roumie mängib Jeesust.
Kui hooajale tagasi vaatate,
siis mis on see stseen või lugu, mis teie jaoks esiplaanile tõuseb.
3. hooaeg läks suuresti Jeesuse ja Laatsaruse sõpruse arendamisele
ning Laatsaruse käekäigule ja Jeesuse reageeringule,
ja valule, mida see põhjustab, ja siis ka üldiselt kogukonna valule,
ehkki Jeesus loodab, et saadakse aru, et Ta on Messias
ja et surm ei saa Teda peatada.
Ja siis ikkagi allumisele maistele, ajalikele seaduspärasustele
ses lõpule lähenevas elus.
Ajalik surm ei katkesta me igavest elu!
Laatsarus, tule välja!
Laatsaruse loo nägemine ekraanil paneb kindlasti hõiskama,
suur muutus fännide lemmiku loos kisub aga kindlasti pisaraid.
Ramah, keda mängib Yasmine Al-Bustami.
Asume kohe asja juurde. Te ...
- Ma suren! - Ma ei tahtnud seda öelda!
- Kas on nii naljakas? - Kas on ka hea stsenaarium?
Te teate seda; mida arvate?
Teadsin, et seda kavatseti algusest peale,
ent kui sain stsenaariumi, ei jõudnud seda algul lugeda.
Ent siis küsisid kõik - mitte päris kõik - minult:
Oh heldeke, kas lugesid seda? Kas lugesid seda? Mida arvad?
Ja nii teadsin juba, et ah nii!, on aeg!
Quintus, kas teil on ka kusagil mingi roll?
Oo jaa, olen tapja - selline rollike.
Ma ei ahminud küll õhku, kui stsenaariumi lugesin,
aga kargasin ikka püsti ja kõndisin edasi-tagasi.
See on pisut veider, kuna viimased paar hooaega ütlesin ikka Dallas'ele:
Tead, Quintus on inimesi palju ähvardanud.
Ta peab siin midagi ette võtma!
Jeesuse ema ja vend Jaakobust mängivad näitlejad
näevad ja tunnetavad sel hooajal muutust Jeesuses.
Tunnen, et emal on suur usaldus Jeesuse vastu.
Ta mõistab, et peab ehk lihtsalt ootama ja vaatama.
Mu meelest hakkab Jaakobusele 4. hooajal koitma, kes Jeesus on.
Umbes nagu Vanessa ütles, et peab õppima teiste seas istuma-kuulama -
mitte kõvasti rääkima - ja usaldama.
Piibliloos ei saa üle ega ümber kurbadest hetkedest,
ent pühakirja järgi paistab loo lõpus ere valgus.
See on kohati ränk tee, ent seda mõjusam
kuna teame seda lugu, teame, kuhu oleme teel.
On lootust, ja tunneli lõpus on valgus!
Ja see väljendub küllap enim sel hooajal - rohkem kui eelnenuil.
On aeg!
Küll imeline on see arm, oh, mu hing!
Pange tähele mu sõnu!
Oh, mu hing!
Efrem Graham, CBNi Uudised.
Küll imeline ...
See saab olema mõjus!
Usukogukonnad USAs kahanevad.
Pew' uurimiskeskuse värske raporti kohaselt
ei pea 28% täiskasvanuist USAs end kirikuga seotuks.
Neil puudub side konkreetse kogudusega.
Ehkki enamus usub kõrgemat jõudu,
on kirikuvõõraste osakaal tõusnud kõigest kümnendiga 8% võrra.
Usulise enesemääratluse poolest on see nüüd suurim rühm USAs,
kuna protestante on 24% ja katoliiklasi 23%.
Üks kooliväline projekt mõjub teatud vanemaile üle riigi häirekellana.
Saatana Tempel tahab tänavu rajada mitmeid õpilasklubisid.
Jah, mõne jaoks on Templi strateegia küsitav,
kuna sihib koole, kus pärast tunde käib kristlik töö nn Hea Sõnumi klubides.
CBNi Brody Carter teatab.
Saatanale pole ses ringkonnas ruumi.
Memphis'es Tennessee's protestitakse Saatana Templi avaldatud kava vastu
asutada kohaliku kooli 1-5. klassidele klubi pärast tunde.
Me ei ohverda lapsi ega tapa tallekesi.
Meenutan meediale, et päris paljud meist
on veganid ega tee kärbselegi kurja.
Saatana klubi juht June Everett ütleb,
et lapsed õpivad loodust ja teadust multikatest,
mis kujutavad Saatanat headuse jõuna.
Saatan pole kuri sell.
Ta soovib, et oleksid helde ja hea.
Saatana klubi strateegia
on vastutegevus koolides, kus on juba Hea Sõnumi klubid.
Läheme vaid kooliringkonda,
kus juba tegutsevad Hea Sõnumi või muud usulised klubid.
Saatana Tempel ei vastanud, kui CBNi talt intervjuud palus.
Ent mullu rääkis Everett CBNi uudistele, et hakkas tegutsema,
kui Hea Sõnumi kuulutaja ta 1. klassi last hirmutas.
Ta rääkis mulle, et (poeg) põleb põrgus,
lahus kõigist, keda teab ja armastab - emast, isast, Molly'st (me koer toona) -
kui me ei käi kirikus ega usu Jeesusesse.
Saatana templil on kümme klubi koolides kuues osariigis,
mis on köömes võrreldes Evangeelse Lasteühingu
3000 Hea Sõnumi klubiga USAs ja veel 80 000ga mujal maailmas.
Nende soov on kuulutada õpilastele head sõnumit pärast tunde.
Ehkki sõnum võib osalt olla pisut häiriv,
peame edastama Kristuse sõnumit ja selgitama,
sest Ta suri ju ristil minu ja meie pattude eest.
Mõlemaid klubisid kaitseb sama 2001. a. Ülemkohtu otsus,
tänu millele ei keelatud Hea Sõnumi klubidele juurdepääsu
riigikoolidesse pärast tunde.
Oleme kaevanud kohtusse ca paarkümmend juhtumit,
milles taotleme õigust pääseda riigikoolidesse,
ja oleme võitnud 100% neist juhtumeist.
Hetkel hagevad Hea Sõnumi klubid nelja ringkonda Havail
uste sulgemise pärast.
Nüüd on aga üks Kansas'e ringkond lubanud keskkooli
Saatana Templi esimese Saatana klubi.
Need klubid on uudis üle riigi, seega Moises Esteves Hea Sõnumi klubist
soovitab neid Saatana klubisid lubada ja jätta otsustamise vanemate hooleks.
Kooliringkondadel on mitu valikut.
Nad võivad ju kõik klubid välja visata,
ent tavaliselt tekitab see kogukonnas palju kaebusi,
kuna kogukond maksab koolidele oma maksuraha
ning soovib, et lastel oleks (koolis) klubisid.
Kansas'es on õpilased kogunud üle 8000 allkirja Saatana klubi vastu.
Ent klubi on täitnud regimisnõuded ja kavatseb alustada lähinädalail.
Brody Carter, CBNi Uudised.
Tänan, Brody!
Järgnevalt, võitlus usuvabaduse eest tõuseb esile me pealinnas.
Rahvusvahelise Usuvabaduse Tippkohtumise raport - pärast pausi!
CBNi värskeim teos 'Kuidas uskuda tervendavalt'
Paljud teist, kristlastest, usuvad Jeesusesse, pattude andestamisse,
taevasse pääsemisse.
Ent uskuda saab veel mõndagi: et taevariik võib tulla sinu juurde,
et Jumala tahe võib sündida nagu taevas, nõnda ka maa peal.
Sillutage oma usuteed
väärt abimaterjaliga 'Kuidas uskuda tervendavalt',
mis sisaldab Gordon Robertson'i eksklusiivset videot.
Paluge konkreetselt, ja Jumal vastab konkreetselt!
Gordon õpetab netis, kuidas paluda tervenemist!
Kui loed Jumala nimesid, mõistad sa Tema tõelist olemust.
Helistage täna, et saada töövihik oma usu tugevdamiseks.
Pane käsi peale, ja palume väga konkreetselt!
Kuulutan sulle täna, et Jumala riik tuleb su ligi!
Helistage numbril 1-800-700-7000!
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime seost popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:00 CBNi uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson'iga!
Rääkige, mis selles on.
CBNi tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline!
Näete, mida peate teadma, et elada tervemat elu!
Vaadake Tervet Elu teisipäeval kell 20:30 CBNi uudistekanalilt.
Püsige kursis CBN’i Uudistega terve päev kõikide meie kanalite kaudu.
Jätkame saadet. Üleilmne võitlus usulise tagakiusamise vastu
koondas pealinna Washington'i inimesi igast usutunnistusest.
Usuvabaduse tippkohtumine tõi üle ilma kokku isegi poliitilised vastased,
et kaitsta usu praktiseerimise vabadust.
Oleme toonud mõned väga 'progressiivsed' demokraadid
kokku mõne sotsiaalselt väga konservatiivse vabariiklasega.
Oleme nt. kutsunud Ameerika Ateistide esindajaid.
Ses mõttes on see üpris vaimustav liikumine
ja paljuski positiivne vastukaal kõikidele eri leeridele,
mida esineb nii paljudel rinnetel.
Üks tippkohtumise eesmärke on tõsta rahva teadlikkust
ja Rahvusvahelise Usuvabaduse Liikumise poliitilist jõudu.
George, olid ise sel kahepäevasel tippkohtumisel CBNi reporterina.
Tänavu sattus kohtumine muidugi suurte pingete ajale Lähis-Idas.
Kuidas see mõjus?
Mõjus küll. Rääkisin dr. Katrina Lantos Swett'iga,
kelle isa sisuliselt kogu liikumise käivitas, oli vägagi selle esirinnas.
See etendas muidugi olulist osa, kuna Lähis-Ida sündmused jätkuvad.
Ent dr. Swett ütles, et sedalaadi antisemitismi
pole ta silmad näinud vist viimase 40 aasta jooksul.
See oli üpris häiriv.
Endine asepresident Mike Pence oli seal üks põhikõnelejaid.
Mure Lähis-Idas toimuva pärast lasus raskelt tippkohtumise kohal.
Ent, Wendy, kogu selle rahva tõi kokku tunnetus,
et tänapäeval kannatab liikumise sõnul pea 80%! - 80%! - maailma elanikest
mingil kujul rõhumist oma usu pärast.
See on rabav arv, mis hõlmab ka ligi 350 miljonit kristlast üle ilma.
See on suurim usugrupp, mis täna kannatab lihtsalt seepärast,
et otsustas uskuda Jeesusesse Kristusesse.
George, mis oli suurim mure, millest tippkohtumisel räägiti?
Oleme kajastanud seda CBNi Uudistes nii pikka aega juba -
tehnilise arengu tõttu on me tänases ühiskonnas tugev kalduvus
kasutada tehisintellekti ja näotuvastust
sisuliselt kristlaste eraldamiseks, heidutamiseks ja ründamiseks.
Ja number üks riik, mis neid tehnoloogiaid rakendab, on Hiina.
Ja tõeliseks mureks
on uiguuri moslemite juures juhtunu Xinjiang'i provintsis riigi lääneosas,
see tehisintellekti ja näotuvastuse kasutamise tase.
Üks teile hästi teada inimene, Bob Fu, kes juhib Hiina Abi, ütles:
Täna on Hiinas iga hiinlase kohta kaks kaamerat, ja need on sihitud temale.
Täna peavad kirikud üle Hiina paigaldama jälgimistehnika.
Neil peavad olema kaamerad kõikjal,
et saaks nt. jälgida, et alla 18-aastased ei saaks käia kirikus.
Seega on tõeliseks mureks siin,
et Hiina-taolised riigid mitte üksnes ei paigalda seda tehnikat,
vaid ekspordivad seda, Wendy, ka teistesse kuririikidesse,
nagu Põhja-Korea, Nikaraagua - see on üüratu mure.
Minut veel, George.
Kõnelesid usu pärast kannatanutega. Kes sulle eredalt meelde jäi?
Mul oli võimalus intervjueerida preestrit Kuubalt.
Tema on vai Kuuba kommunistliku režiimi lihas.
Ta on nii julge, ja väga kirglik, ja ütleb umbes nii:
Kui ei taheta surra usu pärast, pole ka millegi nimel elada.
Ta ütleb: Kui otsustad usaldada Jeesust Kristust,
siis usalda ja ole valmis maksma hinda.
Täna maksab ta hinda ühes paljude kuubalastega selle punase režiimi all
evangeeliumi kuulutamise pärast oma rahvale,
kes on kaotanud kõlbelise aluse
kommunismi poolt kordasaadetu tõttu sel saarel.
Uskumatult vahva usk ja tulisus! Põnev! Tänan, George!
Järgnevalt, selle abil päästeti üle 25 miljoni elu
ja välditi 5,5 miljoni lapse nakatumist HIV/AIDSi.
Miks aga on Presidendi AIDSitõrje Kriisikava nüüd ohus?
Kogu maailm paneb tähele!
Siin Lähis-Idas käib kõva diplomaatiline köievedu.
Vaadake lähemalt saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont teisipäeval kl 20:00 CBNi Uudistest.
Orvu Väljavaade tahab armastada ja teenida riskilapsi,
aidata neil hoida peresid koos,
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Kas lööd ka kaasa?
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Täna räägime, kuidas uskuda läbinisti,
jõudmaks niikaugele, et uskuda tervendavalt!
Võite saada kogumiku 'Kuidas uskuda tervendavalt'.
Võid tunda Jumala ligiolu, isegi vähihaiglas.
Tervendab Päästja, mitte inimene. Inimene on vaid abivahend.
Sinust voolavad elava vee jõed.
Saate ainukordse video, töövihiku ja erikoolituse.
Helistage või vaadake netist juba täna!
Jätkame saadet! Viimasel 20 aastal on USA algatus HIV/AIDSi tõrjeks
päästnud miljoneid elusid üle ilma.
Nüüd aga on selle tulevik tume.
Jah, kuna mõned seadusandjad kardavad,
et see ajalooline elutoov projekt kallutatakse hoopis muu teenistusse.
Jennifer Wishon selgitab.
Igal aastal pakub USA miljardeid dollareid abiraha üle ilma.
Eriti üks projekt on andnud märkimisväärseid tulemusi.
USA maksumaksjad on päästnud terve põlvkonna aafriklasi
tänu Presidendi AIDSitõrje Kriisikavale ehk PEPFARile,
mille lõi president George W. Bush 20 aastat tagasi.
Toona oli HIVi nakatunud 30 miljonit aafriklast,
ja 14 miljonit last oli kaotanud vanemad.
Mõnes regioonis oli oodatav eluiga vähenenud 20 aasta võrra,
enne kui PEPFAR tõi olukorda pöörde.
See on päästnud 25 miljonit elu
ja hoidnud ära HIV/AIDSi edasikandumise 5,5 miljonile lapsele.
See on teinud ta väga menukaks nii välis- kui kodumaal.
Nüüd aga on PEPFARi tulevik tume.
Selle pikendamine 5 aastaks on jäänud tegemata
ning konservatiivsed seadusandjad ja elukaitse ühingud annavad häiret.
Nad kardavad, et PEPFARi elupäästvaid maksudollareid
kasutatakse abordi ja muude Biden'i valitsuse üleilmsete kavade toetuseks.
See võtab raha ära inimelude päästmiseks mõeldud fondidest,
et edendada poliitilist sihti.
Kui president Bush PEPFARi käivitas ja Trump seda viimati pikendas,
ei lubanud presidendi korraldus kulutada selle projekti maksuraha
abordile nn. Mexico poliitika kohaselt.
President Biden tühistas selle.
Ja sõnastusse lisati viljakustervis ja -õigused,
mis muidugi tähendavad aborti.
Elukaitseühingute sõnul lubab see USA maksudollareil voolata vabalt
neid teenuseid pakkuvaisse vabaühendustesse.
Biden'i valitsus ütleb, et see pole nii!
PEPFAR pole eal olnud abordiprojekt. See pole ega saa kunagi olema.
Ta osutab 1973. a. seaduseparandusele,
millega välisabi ei tohi kasutada abortide rahastamiseks välismaal.
Ent elukaitseühingute sõnul nii tehaksegi.
Oleme näinud, et üle miljardi dollari läheb ühinguile,
mille põhieesmärk on propageerida ja edendada aborti.
Lisaks abordile kasutatakse maksudollareid kriitikute sõnul
ka lobitööks elukaitsvate seaduste vastu mõnes Aafrika riigis.
Enamus Aafrika riike on kindlalt elupooldavad,
aga neid ahistavad meie toetatavad vabaühingud.
Kirjas Kongressile väljendasid 130 Aafrika parlamentääri ja usujuhti
muret ja kahtlusi, et PEPFARi rahaga toetatakse praktikaid, sh aborti,
mis rikuvad nende põhiuskumusi elu, pere ja usu kohta.
Paljud teised, sh PEPFARi asutaja, väidavad,
et see projekt on oma olemuselt eluandev.
President Bush kirjutas:
Pole elupooldavamat projekti kui see, mis on päästnud üle 25 miljoni elu.
Kutsun Kongressi pikendama PEPFARi kohe veel viieks aastaks.
Bush ja teised kohese pikendamise taotlejad väitsid,
et kaalul on USA sõnapidamine välismaa silmis.
Perkins aga nimetab
liberaalväärtuste pealesurumist me Aafrika liitlastele ohtlikuks suunaks.
Näeme, et tänane maailm on tulekahju äärel
ja et paljudesse me Aafrika liitlasriikidesse
on paljud terroriühingud hakanud rajama esindusi.
Tõukame paljusid neid riike, kes olid ja peaksid olema me liitlased,
teiste käte vahele, kuna sunnime neile peale suundumusi,
mis on vastuolus nende riikide väärtustega.
Nüüd, mil Kongress aru peab,
jälgivad AIDSi-haiged üle ilma seda teraselt.
See päästab paljusid, eriti siin, Aafrikas, Keenias, sealhulgas mind.
Olen elus tänu PEPFARi ravirahadele. Kui neid polnuks, oleksin surnud.
Jennifer Wishon, CBNi Uudised.
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis maailmas toimub ja kuidas selle pärast palvetada.
Vaadake CBNi uudiseid!
Sest tõde loeb!
Tööpäeviti kell 8:00 CBNi uudistekanalil.
Täna räägime, kuidas uskuda läbinisti,
jõudmaks niikaugele, et uskuda tervendavalt.
Õpite oma usule vajalikku
sellest imelisest kogumikust 'Kuidas uskuda tervendavalt'.
Võid tunda Jumala ligiolu isegi vähihaiglas!
Vaadake neid hämmastavaid tervenemislugusid.
Teadsime 100%, et ses oli Jumala käsi.
Ja näen, et Ta on võimatut suutev Jumal, et miski pole Talle võimatu!
Saate innustust oma eluks!
Sinu ihust voolavad elava vee jõed.
Tervendab Päästja, mitte inimene. Inimene on vaid abivahend.
Võite saada kogumiku 'Kuidas uskuda tervendavalt'.
Võid selle kindlasti saada! Jeesus tuli sinu pärast!
Saate ainukordse video, töövihiku ja erikoolituse,
kui hakkate CBNi partneriks.
Helistage või vaadake netist juba täna!
Tänapäeva teadusvallast väljaspool on vägi, mis ei allu loogikale.
Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitas üle võimatutest olukordadest.
See oli lihtsalt täielik ime! - Palve toimib!
Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi Uudiste ja CBNi Pere kanalitel.
20-ndais noored tulvavad kirikusse.
Pole liialdus öelda, et soovime väga neid kohata ja nende lugusid kuulda.
Lõpetuseks: filmid Piibli ajaloost ja arheoloogiast koguvad populaarsust.
Ühes dokfilmis uuritakse tõendeid Siinai mäe asukoha kohta.
CBNi Billy Hallowell teatab,
et filmitegija taotleb ajaloo jäädvustamise kõrval
ka inimeste usu tugevdamist.
Olen Timothy Mahoney, uuriv filmitegija,
ja otsin tõendijada ühe tähtsaima Piiblisse talletatud sündmuse kohta.
Mahoney's viimane film viis ta virgutavale rännakule, et leida mägi,
kus Jumal tuli kohtuma Moosese ja iisraellastega ning andis käsuseaduse.
'Tõendijada: rännak Siinai mäele' on sügavate piibellike juurtega uuring.
Siin toimus Piibli ajal nii mõndagi.
Mooses tuli siia lambaid karjatama, ent Jumal ilmus talle põlevas põõsas.
Mäe täpse asukoha üle on ammu vaieldud,
aga selle tähtsust Piiblis pole võimalik üle hinnata.
Mahoney räägib, kuidas ta rändas raskel Piibli-aja maastikul tõe jälil.
Olen alati otsinud tõendijada, ja nii vaatame üha üle piibellikud mõõdikud.
Tegelikult oleme oma tiimiga ise uurimismõõdikud loonud.
Oma otsinguil hindab Mahoney punktitabeli abil võimalikke asukohti
Piiblis kirjeldatu alusel.
See on esimene kahest filmist,
milles uuritakse mõõdikuid kuue võimaliku asukoha kohta.
Sarjas on kaks filmi.
Esimeses filmis uuritakse esimest kolme mäge, ja esitame küsimuse,
kas leiame teekonna selle mäeni, kas on märke võimalikust marsruudist.
Seni on Mahoney teinud 6 uurivat tõendijada-filmi ja kavatseb teha veel.
Ta ütleb, et Piibli tõe uurimise huvi
äratas soov leida tõestust oma maailmavaatele.
Arvan, et see oli tingitud inimeste väitest, et see pole tõsi.
Seepeale tekkis mul maailmavaateline konflikt.
Ja nii tahtsin selgitada välja, kas usun muinasjuttu või tõsielusündmust.
Mahoney tunneb, et need rännakud pole üksnes tõendanud Piibli õigsust,
vaid sisendanud ka usku.
Ta loodab saata korda sama vaatajate südameis ja peades.
Minu õppetund on, et peame ärkama ja märkama.
Oleme üha lähenemas Kristuse tagasituleku ajale.
Seetõttu on rohkesti hoiatusi magamajäämise vastu.
Need filmid peaksid inimesi äratama ja neile kinnitama, et see on tõsi.
Mahoney aitab äratada minevikku ellu suurte silmiavavate avastusreisidega,
mis juhatavad usklikud tagasi igavese tõe juurde.
Billy Hallowell, CBNi Uudistele.
Põnev!
Täname vaatamast, loodetavasti olid kõik me nädalasaated-lood toredad!
Ütlesid ju tore-tore-tore!
Järgmise korrani! Jumala õnnistust!
Tõlge: Sulev Kivastik